
                                   Notă informativă la proiectul de decizie

Cu privire la aprobarea proiectului ,,Revitalizarea Scuarului Tineretului din orașul Șoldănești"
	1.  Denumirea autorului şi, după caz, a participanţilor la elaborarea proiectului: V. Groza, primar

	2. Condiţiile ce au impus elaborarea proiectului de act normativ şi finalităţile urmărite

	   În urma elaborării și aprobării Programului Local de Revitalizare Urbană a orașului Șoldănești pentru anii 2024-2030, primăria va primi un grant de 8 mii euro, pentru implementarea proiectului ,,Revitalizarea Scuarului Tineretului din orașul Șoldănești". Este necesar ca acest proiect să fie aprobat de către Consiliul orășenesc.

	3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene: Nu se aplică.

	4. Principalele prevederi ale proiectului şi evidenţierea elementelor noi

	1. Se aprobă proiectul ,,Revitalizarea Scuarului Tineretului din orașul Șoldănești" pentru implementare în cadrul Proiectului „Revitalizarea ca o oportunitate pentru activarea socio-economică a zonelor degradate în orașele moldovenești” (Revitalisation as an opportunity for socio-economic activation of degraded areas in Moldovan cities), cofinanțat în cadrul cooperării poloneze pentru dezvoltare a Ministerului Afacerilor Externe al Republicii Polone și implementat de către partenerii Terra Humana (Varsovia, Polonia) și  Asociația obștească „Moştenitorii".
2. Primăria și Consiliul orășenesc Șoldănești își asumă angajamentul de a aloca contribuția necesară pentru implementarea proiectului, sursele financiare fiind din soldul disponibil al bugetului orășenesc. 
3. Responsabil de executarea prezentei decizii și implementarea proiectului se numește d-l Groza Vadim, primar al orașului Șoldănești.

4. Controlul asupra executării deciziei revine Comisiilor consultative de specialitate „Activități economico-financiare, agricultură, industrie și comerț”, ,,Învățământ, cultură, turism, sport și culte” și ,,Drept și Disciplină”.

5. Decizia intră în vigoare la data includerii în Registrul de Stat al Actelor Locale 

	5. Fundamentarea economico-financiară

	Proiectul va fi implementat din surse obținute în cadrul cooperării poloneze pentru dezvoltare a Ministerului Afacerilor Externe al Republicii Polone  și din contribuția locală.

	6. Modul de încorporare a actului în cadrul normativ în vigoare

	        În temeiul art. 14 alin. (2) lit. f) al Legii nr. 436/2006 privind administraţia publică locală, în bază Programului Local de Revitalizare Urbană a orașului Șoldănești pentru anii 2024-2030.

	7. Avizarea şi consultarea publică a proiectului: Proiectul de decizie este afișat pe panoul primăriei și pagina web: primariasoldanesti.md 


           
Primar                   V. Groza

